***Viðtøkur***

***fyri***

***Flogboltsfelagið Fleyr***

**Navn og heimstaður:**

***Grein 1.***

Felagsins navn er Flogboltsfelagið Fleyr.

Heimstaður felagsins er Gundadalur 2, 100 Tórshavn.

**Endamál:**

***Grein 2.***

Endamál felagsins er at íðka flogbolt og royna at fremja áhugan fyri ítróttargreinini millum ungfólk í Føroyum.

**Limaskapur:**

***Grein 3.***

Felagið nýtir tær leiklógir, sum galdandi eru fyri International Volleyball Federation og flogboltsambandið.

Ein og hvør kann vera limur í felagnum, sum lúkar tær treytir, ið nevndin, ella aðalfundurin fyrisetur, t.d. skal limurin altíð fara væl um ognir felagsins og ikki standa í eftirstøðu, hvat limagjaldinum viðvíkir.

**Limagjaldið:**

***Grein 4.***

Limagjaldið verður ásett av nevndini.

Limagjaldið verður kravt inna árliga. Er limur í eftirstøðu í meiri enn ein mánað, kann felagið uppsiga limaskapin.

**Skipan av deildum:**

***Grein 5.***

Felagið er skipað í vaksnamanna- og ungdómsdeild, umframt flogbørn:

Meistaradeild menn, 1. deild menn, 2. deild menn

Meistaradeild kvinnur, 1. deild kvinnur, 2. deild kvinnur

Dreingir 12, dreingir 14, dreingir 16 og mansunglingar

Gentur 12, gentur 14, gentur 16 og kvinnuunglingar.

Umframt motiónslið.

**Tekningarregla:**

***Grein 6.***

Felagið verður teknað av formanni og einum nevndarlimi ella 3 nevndarlimum saman.

**Felagsarbeiði:**

***Grein 7.***

Limirnir hava skyldu til eina og hvørja tíð at stuðla arbeiði felagsins, sum eisini fevnir um at stuðla Tórshavnar Ítróttarráði.

**Skipan felagsins:**

***Grein 8.***

**Starvsnevndin**

5 nevndarlimir

**Undirnevndir**

Kappingarnevndin: 3 nevndarlimir

Trivnaðarnevndin: 3 nevndarlimir

Venjaranevndin: 3 nevndalimir

Sponsornevndin: 3 nevndarlimir

Ungdómsnevndin: 3 nevndarlimir

**Aðalfundur:**

***Grein 9.***

Aðalfundur verður hildin á hvørjum ári í februar/mars mánaða.

Aðalfundurin er hægsti mynduleiki felagsins.

Dagsskrá:

1. Val av orðstýrara
2. Formansfrágreiðing
3. Framløga av grannskoðaðum roknskapi til góðkenningar
4. Innkomin mál
5. Val av starvsnevndarlimum, nevndarlimum til undirnevndir, sum aðalfundurin ger av at manna, og grannskoðara (kassameistari og umboðsmanni)
6. Ymiskt

Boða verður til aðalfund minst 14 dagar áðrenn ásettan fundardag, við lýsing á heimasíðu felagsins, sosialum miðlum, við teldubrævið, í blaði, ella á annan fullgóðan hátt, sum nevndin avger. Fundurin hevur avgerðarrætt uttan mun til tal av uppmøttum limum. Vanligur meirluti er galdandi, tó krevst 2/3 av uppmøttum limum í meirluta um lógarbroyting skal fremjast.

Uppskot, sum ikki eru nevndini í hendi seinast eina viku áðrenn aðalfundin, kunnu ikki koma til viðgerðar.

Hetta er ikki galdandi fyri uppstilling av valevnum.

Starvsnevndin er samansett av :

formanni

næstformanni

3 nevndarlimum

Nevndarlimirnir verða valdir fyri 2 ár í senn.

Atkvøðugreiðslan fer fram við honds upprættan. Nevndin skipar seg sjálv.

Atkvøðurætt á aðafundi hava allir limir, sum ikki eru í eftirstøðu í limagjaldinum til felagið.

**Leiðsla:**

***Grein 10.***

Starvsnevndin hevur yvirskipaðu ábyrgdina og leiðsluna av felagnum.

Undirnevndirnar hava dagligu leiðsluna av teimum ávísu økjunum í felagnum um hendi og hava avgerðarrætt í øllum spurningum, sum ikki nýtast at koma fyri í starvsnevndini/aðalfundi.

**Eykaaðalfundur:**

***Grein 11.***

Eykaaðalfundur kann vera hildin um 10 limir ella 3 nevndarlimir ynskja hetta. Fráboðað skal verða til eykaaðalfundar 14 dagar áðrenn ásettan fundardag, sum verður lýstur á heimasíðu felagsins, sosialum miðlum, við teldubrævið, í blaði, ella á annan fullgóðan hátt, sum nevndin avger~~.~~

**Gerðabók:**

***Grein 12.***

Gerðabók verður førd yvir virksemi í felagnum.

**Roknskaparárið:**

***Grein 13.***

Roknskaparárið er álmanakkaárið.

**Avtøka av felagnum:**

***Grein 14.***

Felagið kann bert avtakast á einum aðalfundi um í minsta lagi 2/3 av limunum eru fyri hesum.

Um felagið verður avtikið, fella ognir tess til Flogboltssambandið.

Viðtikið á eykaaðalfundi, tann 16. feb. 2004

Broyttar á aðalfundi tann 19. apríl 2017